kardosdrur/scandi-wiki huggingface dataset:
Åbenkirke

Åbenkirke en mellemstor evangelisk kirke i Herning. Kirken blev etableret ved årsskiftet 2007/2008 som resultatet af en længere proces af samarbejde mellem to frikirker i byen. Kirken har omkring 300 gudstjenestedeltagere på en almindelig søndag.

Historie 
Op igennem 1990'erne mødtes frikirkepræster i Herning regelmæssigt og etablerede relationer mellem de frikirker (Katolsk kirke, Herning MenighedsCenter, Citykirken, Pinsekirken og Kristent Center), som var i byen på det tidspunkt. 

De to kirker, Kristent Center og Herning MenighedsCenter (Apostolsk Kirke i Herning), fandt endnu tættere sammen og etablerede en række samarbejder og fællesaktiviteter som midtugemøder, medarbejdersamlinger, ledersamlinger og gudstjenester. Samarbejdet banede til sidst vejen for spørgsmålet om at etablere en fælles kirke. Spørgsmålet blev endeligt afklaret ved afstemning i de to kirker i november 2007.

Fra to til én 
Ved overgangen fra to til én ny fælles kirke var der ikke tale om en almindelig "fusion", hvor en enhed overtager en anden enhed. Der blev etableret et nyt værdigrundlag for en ny kirke, ny kultur, ny struktur, ny facon og til dels nulstilling af arbejdsgrene og medarbejdere. Opstarten af Åbenkirke var således også en afslutning af to etablerede kirker.

Åbenkirke, også kaldet Åbenkirke.dk med henvisning til kirkens internetdomæne, beskriver sig selv som en kirke for mennesker uanset åndelige tilhørsforhold og kirkelig baggrund. Åbenkirke har i en række værdier defineret, hvilken type kirke Åbenkirke søger at være. Dette værdigrundlag beskriver f.eks. en kultur af åbenhed og kulturel relevans i stil og form uden begrænsning til en intern jargon, liturgi eller stil. Kirkens ydre udtryk er præget af musik, børneklubber, socialt og humanitært arbejde både i Danmark og 3. verdenslande.

Baggrund 
Den kirkelige tradition bag Åbenkirke er evangelisk-karismatisk, og kirken skal derfor ses i en bred frikirkelig tradition i Danmark og internationalt som en del af Apostolsk kirke. 

Åbenkirke har tilsluttet sig Apostolsk Kirke i Danmark og kirkenetværket Frikirkenet. Kirkens øverste myndighed er årsmødet (generalforsamlingen) for alle medlemmer i kirken.

Eksterne henvisninger 
 Åbenkirkes hjemmeside
 Frikirkenets hjemmeside
 Apostolsk Kirke i Danmark

Referencer 

Kirker i Herning
Apostolsk Kirke i Danmark
Carl Christensen (atlet)

Carl Christensen  var en dansk atlet, kapgænger. Han var medlem af Københavns FF ( senere Københavns IF) og vandt det danske mesterskab på 50 km gang to gange.

Danske mesterskaber 

  1906 50 km gang 4:10,13,0
  1905 50 km gang 3:45,41,0

Eksterne henvisninger 
 "KIF 100 AAR – Københavns Idrætsforening 24. oktober 1992". Udgivet i anledning af Københavns Idræts Forenings 100 års jubilæum 24.oktober 1992. Sats: PE offset & reklame A/S, 6800 Varde. Tryk: Richard Larsen.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Tjek fødsels- og dødsår
Kapgængere fra Danmark
Atleter fra Københavns IF
Aage Elmer

Svend Aage Elmer (født 12. november 1896 i Kappendrup på Fyn) var en dansk commis og atlet.

Elmer var medlem af Københavns IF og vandt 1918 det danske mesterskab i spydkast, som ved den tid afgjordes som resultatet af den sammenlagte længde af kast med både højre og venstre hånd. Hans vinderresultat var 89,28. Han satte dansk rekord i spydkast sammenlagt; 80,95 (1917), 83,92 (1918) og hans 89,28 fra DM 1918. 1918 vandt han sølv med DM i femkamp. Han var to gange på landsholdet.

En af datidens store trænerkapaciteter, den svenske kastetræner Anders Wilhelm Kreigman var Elmers træner 1917-1919.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Spydkastere fra Danmark
Atleter fra Københavns IF
Liselotte Rasmussen

Liselotte Rasmussen en tidligere dansk atlet (kapgang).

Liselotte Rasmussen var medlem af Københavns IF og i periode 1965-1972 vandt hun to individuelle- og to holdguld ved de danske mesterskaber. Det blev også til to landskampe.

Personlig rekord 
10.000 meter gang: 56.12 1972

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Tjek fødsels- og dødsår
Kapgængere fra Danmark
Atleter fra Københavns IF
Danskere i 1900-tallet
Viggo Petersen

Viggo Petersen (født 1914) var en dansk atlet. Han var medlem af Østerbro-klubben Københavns IF og vandt otte danske mesterskaber, fem i kuglestød og tre i diskoskast. Han var med ni landskampe.

Danske mesterskaber 
  1947 Kuglestød 12,89
  1946 Kuglestød 12,84
  1945 Kuglestød 13,16
  1944 Kuglestød 13,24
  1943 Kuglestød 13,04
  1942 Kuglestød 13,68
  1942 Diskoskast 41,13
  1941 Kuglestød 13,00
  1941 Diskoskast 41,10
  1940 Kuglestød 13,46
  1939 Diskoskast 41,43
  1938 Kuglestød 13,89
  1938 Diskoskast 40,65
  1937 Kuglestød 12,66
  1936 Diskoskast 40,77
  1936 Kuglestød 13,08
  1935 Kuglestød 12,85
  1933 Kuglestød 12,40

Personlige rekorder 
 Kuglestød: 13,89 1938
 Diskoskast: 42,22 1936

Kilde 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
DAF i tal Viggo Petersen profil (Fejlstavet efternavn og sammenblandet med to andre Viggo Pedersen)

Atleter fra Københavns IF
Diskoskastere fra Danmark
Kuglestødere fra Danmark
Sydhavsøerne

Sydhavsøerne kan betegne flere grupper af øer:

 Sydhavsøerne (Stillehavet) – øer i Stillehavet. Sydhavet er et gammelt ord for Stillehavet.
 Sydhavsøerne (Danmark) – Lolland, Falster og omliggende øer
VM i ishockey 1999

Verdensmesterskabet i ishockey 1999 var det 63. VM i ishockey, arrangeret af IIHF. Der var 40 deltagende hold ved mesterskabet, hvilket var en tangering af den hidtidige deltagerrekord fra 1998. I forhold til året før var Jugoslavien blevet udelukket fra at deltage på grund af krigen i Kosovo. Til gengæld deltog Island for første gang i VM.

VM blev afviklet i fire niveauer som A-, B-, C- og D-VM. De 16 bedste hold spillede som nævnt om A-VM, mens B-, C- og D-VM havde deltagelse af henholdsvis otte, syv og ni hold.

A-VM i Oslo, Hamar og Lillehammer, Norge i perioden 1. – 16. maj 1999.
B-VM i Odense og Rødovre, Danmark i perioden 8. – 17. april 1999.
C-VM i Tilburg og Eindhoven, Holland i perioden 22. – 28. marts 1999.
D-VM i Krugersdorp, Sydafrika i perioden 14. – 20. april 1999.

Mesterskabet blev for anden gang vundet af Tjekkiet, og hvis Tjekkoslovakiets seks VM-titler medregnes, var det tjekkernes ottende VM-titel gennem tiden. I finalen, der blev spillet bedst af to kampe, vandt Tjekkiet over Finland. Tjekkerne vandt den første finale 3-1, mens finnerne sejrede 4-1 i den anden, og dermed måtte der for første gang i VM-historien spilles en afgørende ekstraperiode om mesterskabet, som blev vundet af Tjekkiet med 1-0. Dermed måtte Finland for andet år i træk nøjes med sølvmedaljerne. Bronzemedaljerne gik til de forsvarende verdensmestre fra Sverige, som i bronzekampen besejrede Canada med 3-2.

Der var igen ingen direkte op- og nedrykning mellem A- og B-gruppen. I stedet spillede de fem dårligste ikke-asistiske hold fra A-gruppen kvalifikation sammen de tre bedste hold fra B-gruppen om fem ledige pladser ved det efterfølgende VM. Asien havde sin egen VM-kvalifikation, hvor der blev spillet om én ledig plads ved næste VM.

Noter 

1999
Ishockey i 1999
Xenopus laevis

Xenopus laevis er en afrikansk sporefrø.

I 1940'erne og 1950'erne blev Xenopus laevis brugt til at lave nogle af de første pålidelige graviditetstest. I 1930'erne opdagede forskere at urin fra gravide kvinder kunne få hunsporefrøer til at lægge æg. Det skyldes at urin (og blod) fra den gravide indeholder hormonet gonadotropin. I den gravide kvindes krop er gonadotropins funktion at forhindre ægløsning og afstødelse af fosteret. Graviditetstestene foregik ved, at man injicerede urin fra en kvinde i Xenopus laevis, og hvis den så inden for 24 timer begyndte at lægge æg, var kvinden med stor sandsynlighed gravid. Man skulle naturligvis være omhyggelig med at sikre sig at æglægningen ikke skete af andre årsager. I 1960'erne blev frøerne afløst at kemiske analyser.

Eksterne henvisninger 

Biologi
Springpadder
Just Fontaine

Just Fontaine (født 18. august 1933 i Marrakech, Fransk Marokko, død 1. marts 2023) var en fransk fodboldspiller af marokkansk afstamning, der spillede som angriber hos de franske klubber OGC Nice og Stade Reims, samt US Casablanca i Marokko. Han er verdensberømt som den spiller der har scoret flest mål nogensinde ved en enkelt VM-slutrunde, nemlig 13 mål under VM i 1958 i Sverige. Han er (til og med VM 2006) også den fjerdemest scorende spiller i VM-sammenhæng i alt, kun overgået af brasilianske Ronaldo (15 mål) og Gerd Müller (14 mål) og Miroslave Klose (16 mål) fra Tyskland.

Med OGC Nice og Stade Reims vandt Fontaine i alt fire franske mesterskaber og pokaltitler. I 1958 og 1960 blev han desuden topscorer i Ligue 1Han blev ligeledes topscorer i UEFA Europacup for Mesterhold 1958-59. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien.

Efter sit karrierestop blev Fontaine træner, og stod blandt andet i spidsen for det franske landshold samt storklubben Paris Saint-Germain.

Landshold 
Fontaine nåede i løbet af sin karriere at spille 21 kampe for Frankrigs landshold, hvori han scorede imponerende 30 mål. Han repræsenterede sit land i årene mellem 1953 og 1960, og på trods af sin enorme succes ved VM i 1958 var denne slutrunde den eneste han opnåede deltagelse i.

Titler 
Ligue 1
 1956 med OGC Nice
 1958, 1960 og 1962 med Stade Reims

Coupe de France
 1954 med OGC Nice
 1958 med Stade Reims

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra OGC Nice
Fodboldspillere fra Stade Reims
Fodboldtrænere fra Frankrig
Sydhavet (flertydig)

Sydhavet har flere betydninger:

 Sydlige Ishav – et hav omkring Antarktis
 Stillehavet – et ældre navn for dette hav

Se også 
 Sydhavsøerne (Danmark)
 Sydhavsøerne (Stillehavet)
Sydhavsøerne (Stillehavet)

Sydhavsøerne er en fællesbetegnelse for en række øer og øgrupper i Stillehavet.

Se også 
Mikronesien
Melanesien
Polynesien

Øgrupper i Stillehavet
Josef Masopust

Josef Masopust (født 9. februar 1931 i Most, død 29. juni 2015) var en tjekkisk fodboldspiller og senere træner. Han tilbragte størstedelen af sin karriere hos Dukla Prag, men spillede også hos klubberne Vodotechna Teplice og Crossing Molenbeek. Med Dukla Prag vandt han otte tjekkoslovakiske mesterskaber og tre pokaltitler.

Masopust blev i 1962 kåret til Europas bedste fodboldspiller af UEFA, og i 2004 blev han udvalgt til FIFA 100, en kåring af de 125 bedste nulevende fodboldspillere gennem historien.

Efter sit karrierestop blev Masopust træner og stod blandt andet i spidsen for sin tidligere klub Dukla Prag samt Tjekkoslovakiets landshold.

Landshold 
Masopust nåede i løbet af sin karriere at spille 63 kampe og score ti mål for Tjekkoslovakiets landshold. Han repræsenterede sit land ved både VM i 1958 og VM i 1962, samt ved EM i 1960.

Titler 
Tjekkoslovakisk mesterskab
 1956, 1958 og 1962, 1961, 1962 og 1963, 1964 og 1966 med Dukla Prag

Tjekkoslovakisk pokaltitel
 1961, 1965 og 1966 med Dukla Prag

Eksterne henvisninger 

 
 Spillerinfo  

Fodboldspillere fra Tjekkoslovakiet
Fodboldspillere fra Tjekkiet
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Klaus Mann

Klaus Heinrich Thomas Mann (født 18. november 1906 i München, Tyskland, død 21. maj 1949 i Cannes, Frankrig) var en tysk forfatter.

Mann, der var ældste søn af Thomas Mann og hustru Katia, begyndte sin litterære karriere i 1925 med Der fromme Tanz og skrev i de følgende år noveller, essays, romaner og artikler i tidsskrifter. Han beskæftigede sig med emner, der var tabuiserede i samtiden og blev derfor opfattet som en outsider. I 1933 nødvendiggjorde nazismens opkomst, at han sammen med familien emigrerede fra Tyskland, i første omgang til Paris og Amsterdam. Hans værker blev nu kendetegnet ved en modstand mod nazismen. Han var fra 1936 bosat i USA og begyndte også at udgive på engelsk. Året efter mødte han sin senere partner, amerikaneren Thomas Quinn Curtiss. Klaus Mann blev amerikansk statsborger i 1943 og vendte i 1944 under 2. verdenskrig tilbage til Europa som soldat i de allieredes felttog i Italien. Han begik selvmord i 1949.

De meste kendte værk af Klaus Mann er romanen Mephisto, hvor han beskriver en medløbernatur. Bogen, der blev filmatiseret i 1980 og udkom på dansk i 1987, læses ofte som en nøgleroman, da hovedpersonen skulle være Manns tidligere svoger Gustaf Gründgens. Selvbiografien Vendepunktet findes både i engelsk og tysk version, hvoraf den tyske Der Wendepunkt er mest omfattende. Mens den engelske udkom i 1942 er den tyske udgivet posthumt i 1952. Den er oversat til dansk i 1991.

Bibliografi i udvalg 
 Der fromme Tanz, 1925
 Anja und Esther, 1925
 Revue zu Vieren, 1927
 Kind seiner Zeit, 1932
 Treffpunkt im Unendlichen, 1932
 Symphonie Pathétique, 1935
 Mephisto, 1936
 Der Vulkan, 1939

Eksterne henvisninger 
 

Romanforfattere fra Tyskland
Personer der har begået selvmord
Novelleforfattere fra Tyskland
Essayister fra Tyskland
Ottobrunn

Ottobrunn er en kommune i Landkreis München (Oberbayern), i den tyske delstat Bayern, der ligger sydøst for byen München.

Geografi 
Kommunen ligger cirka 12 kilometer sydøst for Münchens centrum, på den store slette Münchner Schotterebene.

Kommunen er med et areal på 5,53 km² og en befolkning på 19.748 indbyggere, den tættest befolkede kommune i Landkreis München. Kommunen område er nærmest helt bebygget

Nabokommuner 
Ottobrunn grænser mod nord til Neubiberg, mod øst til bebyggelsen Waldkolonie i Putzbrunn, mod sydøst ligger Riemerling i kommunen Hohenbrunn, mod sydvest ligger Taufkirchen og i vest kommunen Unterhaching.

 Den tysk/italienske komponist Ermanno Wolf-Ferrari, levede fra 1915 til 1931 i Ottobrunn.

Eksterne henvisninger
John Gielgud

Sir Arthur John Gielgud (født 14. april 1904 i South Kensington, Kensington and Chelsea, London, død 21. maj 2000 i Wotton Underwood, Buckinghamshire) var en Oscar-belønnet engelsk skuespiller.

Gielgud, der var søn af en aktiehandler af polsk afstamning, blev uddannet fra Royal Academy of Dramatic Art og spillede allerede fra sin debut i 1921 mange af de klassiske roller, ikke mindst Shakespeare-fortolkninger. Han spillede hovedrollen i Hamlet mere end 600 gange, bl.a. på Kronborg Slot i 1939. Udover Hamlet medvirkede han i opsætninger som Macbeth, Shylock, Richard II, Julius Cæsar, Prospero og Kong Lear. Han blev adlet i 1953.

Udover teater medvirkede John Gielgud i en række film- og tv-produktioner. Bl.a. medvirkede han i Sidney Lumets Mordet i Orient Ekspressen fra 1974

Eksterne henvisninger 

 

Skuespillere fra Storbritannien
Oscar for bedste mandlige birolle
Briter i 1900-tallet
Petsjenga

Petsjenga er den norske navn for området Petsamo og kan henvise til:

 Petsjenga (by) – bymæssig bebyggelse i Murmansk oblast i Rusland.
 Petsjenga (flod) – elv i Murmansk oblast i Rusland
Christian Brandstrup

Christian Brandstrup (født 8. juni 1859 i Tranekær, død 11. januar 1937 i Tåstrup) var en dansk arkitekt. Han var bror til billedhugger Ludvig Brandstrup.

Brandstrup var søn af skolelærer Lauritz Christian Frederik Michael Brandstrup og Johanne Christine Fenger. Han tog præliminæreksamen fra Sorø Akademi 1876, var elev på Teknisk Skole og blev tømrersvend 1880. Han blev optaget på Kunstakademiet i København i almindelig forberedelsesklasse oktober 1881 og tog afgang som arkitekt maj 1896. Især Martin Borch var en betydningsfuld lærer for Brandstrup, der i studietiden agerede konduktør for stadsarkitekt Ludvig Fenger ved bl.a. Hellig Kors Skole og ombygningen af Københavns civile Arresthus.

Han var tømrermester i Maribo 1885-91, ansat på Stadsarkitektens kontor i København 1901, afdelingsarkitekt sammesteds 1904-29, medlem af bestyrelsen for Teknisk Skole, Tåstrup, samt repræsentant i Tåstrup for Foreningen til Gamle Bygningers Bevaring.

Da han var embedsarkitekt, har Brandstrup ikke udført meget privat byggeri, men hans tjenesteboliger for DSB udført sammen med Holger Rasmussen kan fremhæves som en klar og velproportioneret æstetisk materialisering af tidens Bedre Byggeskik-idealer.

Brandstrup udstillede på Raadhusudstillingen i København 1901, Charlottenborg Forårsudstilling 1903 og Landsudstillingen i Århus 1909. I studietiden tog han som tømrersvend til Wien, Beograd, Istanbul, Luzern og Antwerpen i 1½ år; derefter London, Paris og 4 måneder i Italien 1897 og 3 måneder i Italien 1904. Dette blev bl.a. finansieret af Akademiets stipendium 1897, K.A. Larssens legat 1897 og 1904. Han var repræsentant for Københavns Kommune ved udenlandske kongresser. 

Han ægtede 7. november 1889 i Kerteminde Eline Johanne Kruuse (27. juli 1863 i Slesvig by – 11. juli 1952), datter af adjunkt, senere godsforvalter på Lundsgård Jørgen Hermann Kruuse og Else Kirstine Erdmann Holst. Brandstrup er begravet i Tåstrup. Deres søn Ludvig Johannes Brandstrup (20. august 1892 på Frederiksberg – 27. juni 1949 i København) blev skuespiller og revyforfatter.

Værker 
 Handelsskole, Østergade 29, Maribo (1887-88)
 Villa i Espergærde for grosserer J.F. Fenger (1896)
 Børnehjem, Ourø (1900)
 Løveapotekets bygning, Amagertorv, København (1908, sammen med Victor Nyebølle)
 Sparekasse og postkontor, Neksø (1908)
 Maribo Borgerskole (1910)
 Elektricitetsværk, Maribo (1911)
 Tjenesteboliger for DSB, især ved Kystbanen (1910-13, sammen med Holger Rasmussen, enkelte fredede)
 Villaer, Bolbrovej 22, 39, 41 i Rungsted
 Villa, Kastanievej 1, Rungsted
 Villa, Bjerregårds Sidevej 4, Valby for broderen, billedhugger Ludvig Brandstrup
 Præstegårde i Rynkeby og Blovstrød
 Beboelsesejendomme i København og villaer, navnlig i Tåstrup

Skriftlige arbejder 
 Artikler i dags- og fagpresse, Politiken 26.10.1905 (om arbejderboliger) og 26.1.1907 (kronik)

Kilder 
 Weilbachs Kunstnerleksikon 1947 og 1994

Arkitekter fra Danmark
Danskere i 1800-tallet
Danskere i 1900-tallet
Nationalromantiske arkitekter
Personer i Kraks Blå Bog (afdøde)
Personer fra Langeland
Embedsmænd i København
Holger Rasmussen

Holger Rasmussen' kan henvise til flere personer:

 Holger Rasmussen (skuespiller) (1870-1926) – dansk skuespiller, instruktør og forfatter.
 Holger Rasmussen (politiker) (1933-1998) - borgmester i Svendborg. 
 Holger Rasmussen (arkitekt) (1871-1952) – dansk arkitekt. 
 Holger Rasmussen (etnolog) (1915-2009) – dansk etnolog.
Ankel

Ankel eller ankelled betegner inden for den menneskelige anatomi forbindelsesleddet mellem rullebenet og fodgaflen, der dannes af skinnebenet og lægbenet. Fodgaflen går ned over rullebenet, der er kileformet. Når foden bøjes opad vil den brede den af spolebenet kile sig fast i gaflen og derved gøre leddet mere stabilt.

Brud på anklen ses ofte hos sportsudøvere, oftest på den udvendige del af fodgaflen. Bruddet, der er meget smertefuldt, heler i løbet af seks uger, men anklen kan være hævet i op til et halvt år.

Nogle skader i den ydre ankel kaldes for såkaldte hyperpokolaptisk skader. Disse skader er dog ret sjældent forekommende, det er de mest fordi de kræver at muskel vævet omkring anklerne har en bestemt styrke. Derfor er det oftest top-professionelle atleter, der bliver ramt af denne skade. Dertil er det statisk ofte fodboldspiller, der har tendens til disse såkaldte hyperpokolaptisk vrid i ankel-vævet. Ved symptomer på hyperpokolaptiske vrid anbefales det at søge eksperter, da det ved en speciel behanding kan reducere både smerte og skadeserstatning.

Eksterne henvisninger 

Led
PwC

PricewaterhouseCoopers eller blot PwC er en af verdens største revisions- og konsulentvirksomheder med over 236.200 ansatte og aktiviteter i 157 lande. I 2017-18 omsatte virksomheden globalt for 41,3 mia. amerikanske dollar, mens omsætningen i Danmark var på 2,6 mia. danske kroner.

Virksomheden blev dannet i 1998 ved en fusion af de London-baserede virksomheder Price Waterhouse (etableret 1849) og Coopers & Lybrand (etableret 1854). I USA er PwC den tredje største privatejede virksomhed i landet. Den er en af "Big Four"-revisionsselskaberne sammen med KPMG, Ernst & Young og Deloitte.

PwC har været på det danske marked siden 1948 og driver i dag 16 lokale kontorer med 2.219 ansatte. Det danske hovedkontor er beliggende på Strandvejen i Hellerup. PwC er på det danske marked næststørst, kun overgået af Deloitte i omsætning.

Eksterne henvisninger 

 PwC's internationale hjemmeside
 PwC's danske hjemmeside

Referencer 

Etableret i 1998
Revisionsfirmaer fra Storbritannien
Strandvejen
Hellerup
Konkurrenceklausul

En konkurrenceklausul er en aftale mellem en arbejdsgiver og en medarbejder, der i en bestemt periode efter ansættelsesforholdets afslutning forbyder medarbejderen at tage ansættelse i en virksomhed, som konkurrerer med arbejdsgiverens, ligesom medarbejderen heller ikke må etablere egen virksomhed indenfor samme område. Som betaling for klausulen skal medarbejderen have en kompensation svarende til mindst halvdelen af lønnen på fratrædelsestidspunktet.

Aftalen er skriftlig og indgåes kun med særligt betroede medarbejdere, dvs. medarbejdere med kendskab til f.eks. forretningshemmeligheder, produktudvikling og kunderelationer. Hvis konkurrenceklausulen overtrædes, idømmes medarbejderen en såkaldt konventionalbod uanset om overtrædelsen medfører tab for arbejdsgiveren eller ej.

Se også 
Kundeklausul

Jura
Arbejdsmarkedet
Jean-Marie Pfaff

Jean-Marie Pfaff (født 4. december 1957 i Lier, Belgien) er en tidligere belgisk fodboldspiller, der apillede som målmand hos de belgiske klubber KSK Beveren og Lierse SK, samt i udlandet hos FC Bayern München i Tyskland og tyrkiske Trabzonspor. Hans karriere strakte sig fra 1973 til 1990.

Med Beveren blev Pfaff i 1979 belgisk mester og i 1978 pokalvinder. Med Bayern München var han med til at vinde Bundesligaen tre år i træk, fra 1985 til 1987, og DFB-Pokalen i 1984 og 1986. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien. Desuden blev han i 1987 kåret til Verdens bedste målmand.

Landshold 
Pfaff nåede i løbet af sin karriere at spille 64 kampe for Belgiens landshold, som han repræsenterede i årene mellem 1976 og 1987. Han var en del af trupperne til EM i 1980, VM i 1982, EM i fodbold 1984 samt VM i fodbold 1986.

Titler 
Belgisk mesterskab
 1979 med KSK Beveren

Belgisk pokaltitel
 1978 med KSK Beveren

Bundesligaen
 1985, 1986 og 1987 med Bayern München

DFB-Pokal
 1984 og 1986 med Bayern München

Eksterne henvisninger 
 Spillerinfo 

Fodboldspillere fra Belgien
Fodboldspillere fra KSK Beveren
Fodboldspillere fra FC Bayern München
Fodboldspillere fra Lierse SK
Fodboldlandsholdsspillere fra Belgien
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986